open-index/open-wikipedia-markdown huggingface dataset:
Ferial Alibali

**Ferial Alibali** (10 Janar,1933 - 14 Maj 2011), ishte një aktore e njohur shqiptare.

Alibali lindi në Lushnje në vitin 1933. Aktivitetin artistik e filloi në vitin 1952 në teatrin profesionist të Korçës. Nga viti 1953-1955 punon në teatrin popullor , duke interpretuar role të vegjël, por në shtator të vitit 1955 ajo pranohet aktore në Teatrin Popullor. Ka interpretuar rreth 50 role në teatër, ku u dallua sidomos për rolet e Pepës dhe Xhorxhit, Zoga, Hesja, Nastja, Drande, Mira, Pepi, Hajria, Nica,etj. Ka interpretuar disa role edhe në filmin artitik. Në vitin 1975 e larguan nga Teatri Popullor pasi i shoqi i saj u dënua nga regjimi komunist për politikë. 
Alibali vdiq në moshën 78 vjeçare në 14 maj 2011.
Kujtim Spahivogli

**Kujtim Spahivogli** (Lushnjë, 30 qershor 1932 - Tiranë, 7 korrik 1987) ka qenë aktor, dramaturg dhe ndër regjisorët më të njohur shqiptar.

= Biografia =
Studimet e larta për teatër i kryen shkëlqyeshëm në Moskë në vitin 1956. Ishte një ndër studentët e shkëlqyer të ardhur nga Bashkimi Sovjetik. Në vitin 1956 emërohet aktor në Teatrin Popullor. Roli i tij i parë në skenën e Teatrit Popullor ishte Xherxhinski në dramën “Orët e Kremlinit”, dhe më pas vijnë një sërë rolesh në dramat “Majlinda”, “Në anën tjetër”, “Dragoi i Dragobisë”, “Hamleti”, etj. Por më shumë ka punuar dhe u shqua si regjisor në Teatrin Popullor dhe si pedagog në Institutin e Lartë të Arteve. Ka vënë në skenë pjesët: “I Çuditshmi”, “Gratë gazmore të Uindsorit", "Në tufan", "Shtëpia në bulevard", “Drita”, “Karnavalet e Korçës”, “Qielli i kuq”, etj.

Spahivogli ishte edhe krijues e drejtues i “Teatrit të të Rinjve” i cili u krijua pranë Institutit të Lartë të Arteve. Në mes të pak pjesëve që vuri në skenë me atë trupë qe edhe komedia e njohur e Majakovskit “Banja”. Po ashtu, vuri në skenë edhe pjesë të dramaturgut Fadil Paçrami, dhe kur ky u godit rëndë nga plenumi i katërt i Partisë së Punës, bashkë me të u dënua padrejtësisht edhe Kujtimi. Në vitin 1973 e larguan nga teatri dhe i hoqën të drejtën të vinte pjesë në skenë. Në fillim punoi në disa fshatra, pastaj e çuan punëtor krahu në ndërmarrjen e bonifikimit në Fier.

Kujtimi qe në të njëjtë kohë edhe dramaturg. Drama e tij “Një shok i klasës sonë” pati një sukses të madh. Ai shkroi edhe poezi , artikuj e ese.

Vdiq në vitin 1987 në moshën pesëdhjetepesë-vjeçare, i sëmurë e i harruar, edhe pse kishte qenë një ndër regjisorët e spikatur të teatrit shqiptar.

Pas vdekjes, në vitet '90 iu dha titulli “Artist i Popullit të Shqipërisë”.

## Referime
Shaban Hysa

**Shaban Hysa** (Tiranë, 30 shtator 1938 - 28 gusht 2005) ka qenë piktor dhe skenograf i njohur shqiptar. Mbante titullin “Artist i merituar”.

Studimet e mesme i kreu në liceun artistik “Jordan Misja “ në Tiranë, më 1957. Nga viti 1957- 1961 kreu studimet e larta në Varshavë në Akademinë e Arteve të Bukura, ku dilpomohet për piktor skenograf. Në 1961, pas diplomimit, emërohet skenograf në Teatrin Kombëtar dhe në 1963 kalon në TOB. Që nga viti 1967 punoi si pedagog në Akademinë e Arteve ku formoi Degen e Skenografise. Aktiviteti kirjues i tij shtrihet në të gjitha gjinitë e skenografisë dhe të piktuirës, si pjesëmarrës në aktivitete teatrore, por edhe në ekspozita kombëtare, ku është nderuar me mjaft çmime. Punoi mbi 250 skenografi në Teatrin Kombetar dhe Teatrin e Operas dhe Baletit, ku veçohen pjesët : “Furrnalta”, Epoka para Gjyqit“,Monserati”, “Romeo e Zhulieta”, “Prometeu”, “Shkallët”, “Valsi i Titanikut”, “Vdekja e Dantonit”, “Rikardi III”, “Besa”, “Oportunesku”, “Tiranozauri”, “Gjethja”, “Streha e të harruarve”,Halili dhe Hajrija, Zhizel, etj.

## Referimet
Afërdita Taçi

**Afërdita Taçi** lindi në Berat në vitin 1932, aktore e cila debutoi dhe interpretoi ne skene role te paharruar per shikuesit. Aferdita ishte nje nga aktoret me te cmuara dhe te vleresuara ne periudhen 1954-1965.

Studimet e mesme i kreu në Liceun Artistik “Jordan Misja” në degën e dramës. Në vitin 1954 ajo filloi punë në Teatrin Popullor. Që në fillim ajo u dallua në skenën e teatrit si një aktore që ngjallte emocione si dhe një aktore me shumë nur skenik. Ajo ka luajtur me sukses shumë role kryesore, si tek "Hamleti", "Shtëpia e Bernarda Albës", "Borgjezi fisnik", "Gratë gazmore të Uindsorit", "Shtrëngata", "Mbi gërmadha", "Kopeshti i Jargavaneve", "Nderi i familjes", "Shok klase", "Familja e peshkatarit" ,etj...

Por ajo mbeti e paharruar për rolin e Ofelisë tek tragjedia “Hamleti”. Në Festivalin Kombëtar të Teatrove në vitin 1961, Afërdita mori çmim të parë për rolin e Ofelisë. Gjithashtu u dekorua edhe me urdhërin e punës së klasit të tretë. Në vitin 1965 Afërdita Taçi largohet nga skena e Teatrit Popullor, për arsye objektive.
Antoneta Papapavli

**Antoneta Papapavli** (17 shkurt 1938 – 13 shtator 2013) ishte aktore shqiptare.

Kreu studimete larta në ILA, dega e dramës dhe u emërua aktore në Teatrin Popullor më 1964. Ka interpretuar mbi 50 role në TP, ka mbi 20 vjet karrierë artistike si dhe në 16 role në filmin artistik shqiptar.

Në Teatrin Popullor veçohen rolet e Afrovitit “Karnavalet e Korçës”, Cuca “Cuca e maleve”, Drita “Drita”, Mara “Toka jonë”, Deizi “Arturo Ui”, Bajamja “Fytyra e dytë”, Ledi Milford “Intrigë dhe dashuri”, Adela “Shkëlqimi dhe rënia e shokut Zylo”, Gjyshja “Hijet e natës”, etj. Doli në pension në tetor 1985. Ka afro 30 vjet që nuk është ngjitur në skenë, për arsye shëndetësore.

Për aktivitetin e saj artistik është nderuar me titullin "Artiste e Merituar".

Aktorja u nda nga jeta, me 13 shtator 2013, duke marrë me vete dy dhimbje të mëdha, humbjen e të birit dhe të bashkëshortit. Kishte 24 vjet qe i mungonte skenës dhe publikut, kohë gjatë së cilës ka qenë e sëmurë 

## Filmografia 
*Hetimi vazhdon () ... nëna e hetuesit
*Kur ndahesh nga shokët () ... nëna e Zanës
*Kur hapen dyert e jetës () ...  nëna e Lizës
*Hije që mbeten pas () ...  Sania, nëna e Marjetës
*Nxënësit e klasës sime - () ... Vangjelia, bashkëshortja e Kristoforit
*Lundrimi i parë
() ... E shoqja e Kapitenit të Burakut
*Apasionata ()      ...  Profesorja e Mirës
*Shoqja nga fshati () ...  Lefka
*Si gjithë të tjerët () ...  nëna e Jetës
*Kërcënimi () ... Marina, nëna e Emës
*Përtej mureve të gurta - ()...nena e Asimesë
*Ata ishin katër () ...  Anëtarja e Këshillit
*Përballimi () ... Klea
*Komisari i dritës () ... Ngjela     
*Shoku ynë Tili () ... Drejtoresha e shkollës
*Tinguj lufte () ... E shoqja e Galipit
*Gjurmë në kaltërsi () ... E shoqja e komandant Markos

## Role ne teater 
*Karnavalet e Korces (   ) ... Olimbia
*Cuca e maleve (    ) ... Cuca
*Toka jone (    ) ... Mara
*Arturi Ui (    ) ... Deizi
*Fytyra e dyte (    ) ... Bajamja
*Intrige dhe dashuri (    ) ... Ledi Milford
*Shkelqimi dhe renia e shokut Zylo (    ) ... Adela
*Hijet e nates (    ) ... Gjyshja
Drita Agolli

**Drita Agolli (Strazimiri)** (lindi më 2 qershor të vitit 1925 në Maqellarë të Peshkopisë, vdiq në 2017) është aktore, regjisore dhe pedagoge e njohur shqiptare.

## Biografia 
Në vitin 1950 fillon punë në Teatrin Popullor si aktore. Roli i parë i Drita Agollit ka qënë Marieli tek "Zëri i Amerikës" nga Lavrenjev, në vitin 1951.  Në 1954 Drita Agolli ndoqi studimet e larta ne Institutin e Arteve të Bukura në Bukuresht, Rumani, për skenografi dhe kostume teatri. Në shtator të 1956 vijon studimet e larta në ish Bashkimin Sovjetik, në Institutin e Artit Dramatik të Moskës me emrin e Lunaçarskit (GITIS) për regji teatri. Pasi diplomohet në atdhe, në 1960 emërohet në Teatrin Popullor, si aktore, por pas vitit 1963, e emëruar tashmë regjisore në Teatrin Kombëtar, ve në skenë disa pjesë të suksesshme të dramaturgjisë botërore dhe kombëtare. 

Drita Agolli është gruaja e parë shqiptare e diplomuar për regjisorë. U nda nga jeta më 1 nëntor 2017.

## Krijimtaria 
### Aktore 
Si aktore përmendim rolet e Marielit "Zëri i Amerikës", Bianka "Otello", Gertruda "Hamleti", Klea "Dhelpra dhe rrushtë", Ortensia "Zonja e bujtinës", Drita "Mbi gërmadhat", Anarda "Qeni i kopshtarit", Elena Andrejevna "Qeni i kopshtarit", Donna Luçia "Karnavalet e Korçës", etj.

### Regjisore 
Si regjisore ka vënë në skenën e Teatrit Kombëtar dhe në disa skena të qyteteve të tjera të vendit: "Shtrëngata", "Llampa e neonit", "Tokë e zjarrtë", Lumi i vdekur", "Pabesia", "Luiza Miler", "Familja e peshkatarit, "Njerëzit e thellësive", "Te ura", "Djali plangprishës", "Shënomëni dhe mua", "Marianida Pineda", “Njeriu, virtyti dhe kafsha”, etj. 
### Pedagoge 
Drita Agolli vlerësohet edhe për kontributin e vyer të saj si pedagoge në Katedrën e Artit Dramatik të Institutit të Lartë të Arteve, sot Akademia e Arteve të Bukura, duke përgatitur disa breza aktorësh, të cilët konsiderohen sot si thesar të artit dramatik dhe kinematografik shqiptar.  Në vitin 1974 emërohet Shefe e Katedrës së Dramaturgjisë të atij Instituti.

Duke ia njohur talentin, përgatitjen profesionale artistike dhe pedagogjike, si dhe përkushtimin e palodhshëm të kësaj artisteje ndaj ngritjes dhe evidentimit të vlerave të artit dramatik shqiptar, aktorja, regjisorja dhe pedagogia Drita Agolli nderohet me titullin “Artiste e Merituar” në vitin 1985. Ndërsa në vitin 2001, nderohet me titullin më të lartë "Mjeshtër i Madh" nga Presidenti i Republikës së Shqipërisë.
 
Drita Agolli ka botuar një sërë artikujsh kritikë në lëmin e artit skenik, si dhe një libër autobiografik "I paemri", i pritur ngrohtë nga specialistët e fushës dhe publiku i gjerë.
## Referime
Pirro Mani

**Pirro Mani** (14 prill 1932 – 3 qershor 2021) ishte aktor dhe regjisor i njohur shqiptar.

## Jeta 
Një nga personalitetet më të shquar në historinë e teatrit shqiptar. Regjisor dhe pedagog i shkëlqyer, për 24 vjet punoi në Teatrin Kombëtar. Studioi në Institutin Shtetëror të Artit Teatror, GITIS, në Moskë. Pas kthimit në atdhe u emërua regjisor i Teatrit të Beratit, të cilin e drejtoi me sukses për rreth tetë vjet. Që nga 1939 – 1964 ka qënë regjisor i Teatrit kombëtar, ku ka vënë me dhjetra pjesë teatrale. Në karrierën e tij artistike numëron mbi 80 shfaqje. Është nderuar me shumë çmime. Është mjeshtër i regjisë e skenave masive, njohës i thellë i mizanskenës. Shfaqjet kulminante janë "Cuca e maleve", “Fytyra e dytë”, "Arturo Ui", "Gjenerali i ushtrisë së vdekur", “Epoka para gjyqit”, "Nata e 11 -të", “Prometeu”, etj.  Është angazhuar edhe në disa filma artistikë. Ka fituar shumë çmime dhe është nderuar me titullin e lartë “Artist i popullit”. Për disa vjet jetonte në Berat, së bashku me të shoqen, aktoren e mirënjohur Pavlina Mani dhe familjen.

## Vdekja 
Pirro Mani u nda nga jeta në moshën 89 vjeçare më 3 qershor 2021 në Nju Jork.

## Filmografia 
* Loin des barbares (1994)...  Luan Kodra
* I teti në bronz (1942 ???)...  Sali Protopapa
* Vitet e para (1937 ???)...  Stavri Lara

## Për lexim 
* 

## Referime
Shkëlqim Basha

**Shkëlqim Basha** lindi në Tiranë në 1 tetor të vitit 1945, është aktor i njohur shqiptar.

Kreu shkollën e lartë për aktor “Aleksandër Moisiu”, pranë Teatrit Popullor në 1967. Pas diplomimit filloi punë pranë tij më 1 janar 1968. Ka interpretuar me sukses një sërë rolesh nga dramaturgjia jonë kombëtare dhe ajo e huaj. E nisi karrierën me role të vegjël, duke shkëlqyer në kryerolin e Arturo Ui-së në dramën me të njëjtin titull. Ka interpretuar afro 70 role në Tetrin Kombëtar dhe 10 role në kinematofgrafi. Ndër rolet më të suksesshëm të tij përmendim: Vashik “Miq të paftuar”, Arturo Ui “Arturo Ui”, Puntori “I pazvëndësueshmi”, “Leksi “Lumi i vdekur”, Xhep “Çatia e të gjithëve”, Duka i Milanos “Dy zotërinj nga Verona”, Rama “Ata që duhen”, “Çarli “Vdekja e një komisioneri”, Kryepeshkopi “Kush e solli Doruntinën”, Batista “Zbutja e kryeneçes”, Iskierdoja “Monserati”, etj. Pas viteve 90 doli në pension e nuk është aktivizuar më në teatër, duke e mbyllur karrierën e tij 30 e ca vjeçare.

## Filmografia 
1969:  Njësiti guerril Gramozi

1969:  Përse bie kjo daulle 

1970:  Gjurma Petriti 

1975:  Gjenerali i ushtrisë së vdekur

1984:  I paharruari Kiço

1986:  Fillim i vështirë në rolin e dajës së Bledit

1986:  Guri i besës Vellai i Mirketit

1987:  Botë e padukshme Pirro

1987:  Këmishët me dyllë 

1989:  Kush është vrasësi Llazi, shefi i hetuesisë

2016: Il vizio në rolin e babait të Luisit
Xhemil Tagani

**Xhemil Tagani** (Tiranë, 6 shkurt 1945 - 4 janar, 2021) ka qenë aktor i njohur i teatrit dhe kinematografisë shqiptare.

Kreu shkollën e lartë për aktrim në Universitetin Aleksandër Moisiu Durrës në 1967. Pas diplomimit filloi punë si aktor pranë Teatrit Popullor, më 1968.  Tagani ka interpretuar mbi 70 role në teatër, kryesisht nga dramaturgjia kombëtare. Rolet më të rëndësishme të tij përmenden: Agroni te *Shokët*, Alqi te *Studentja e vitit të fundit*, Tushka te *Një nuse për Stasin*, Uçi te *I pazvëndësueshmi*, Selimi te *Bashkë me Agimin*, Ina te *Arturo Ui*, Peç Mbloçi te *Lumi i vdekur*, Reizi te *Duke u gdhirë viti 1945*, Samiu te *Kështu të dua*, Thomai te *Nën dritat e skenës,* etj.  

Ka interpretuar gjithashtu edhe në disa filma artistikë.  Pas vitit 1992 u shkëput nga teatri, duke e mbyllur karrierën e tij të mbi tre dekadave në skenën e Teatrit Popullor. U nda nga jeta më 4 janar 2021.

## Kinematografia 
* Ngadhënjim mbi vdekjen ()
* Tokë e përgjakur (1976)   Beu
* Fijet që priten (1976)  Tornitori
* Taulanti kërkon një motër ()  Shoferi
* Fushë e blertë fushë e kuqe (1984)  Kafexhiu
* Hije që mbeten pas (1985)   Lamja
* Gurët e shtëpisë sime ()   Bilbili
* Përrallë nga e kaluara ()  Sotiri, Prifti i Rrëzës
* Kush është vrasësi (1989)   Lutfi Zhurba

## Referime
Petraq Xhillari

**Petraq Xhillari** lindi në Përmet më 11 qershor të vitit 1943 është aktor i njohur shqiptar.

Në vitin 1995 Kasi kreu liceun aertistik për pikturë në 1965 –1969, futet në studion për aktorë pranë Teatrit Kombëtar dhe vazhdon studimet deri në vitin 1971. Këtë vit u emërua aktor pranë këtij teatri. Punoi si aktor në Teatrin Kombëtar deri në vitin 1993, ku realizoi rreth 50 role në skenë e mbi 10 në kinematografi, kryesisht role karakteri.

Ndër rolet më të suksesshëm në teatër përmendim rolet në dramën “Njërëz të thellësive”, Thani “Prometeu”, Arseni “Pas provimit të fundit”, Rojtari i varrezës “Kush e solli Doruntinën”, Malua “Zonja nga qyteti”, Spiceri “Romeo e Zhulieta”, etj. Në vitin 1995 hap teatrin e parë privat në Shqipëri, "Kafe Teatër 1", në një sallë me 90 vetë, në të cilin u vunë 4 vepra skenike, ku pjesët “Epopeja e supës” dhe “Në katin e dytë është parajsa” janë më të suksesshmet. U nda nga jeta më 27 dhjetor 2014.

### Filmografia 
# Watch! (2008) .... Old father
# Kthimi i ushtrisë së vdekur (1989)... Njëri nga fshatarët
# Gjurmë në dëborë (1984)
# Agimet e stinës së madhe (1981)....Mesuesi i muzikes
# Intendenti (1980).....Nane (Personazhi kuzhinjeri partizan)
# Mysafiri (1979)...Zoti "Nata"
# Gjeneral gramafoni(1978)...Veizi (Personazhi qe ndez dritat me vajgur te qytetit)
# Nga mesi i errësirës  (1978)... Dyqanxhiu
# I treti (1978)...Selmani
# Njeriu me top  (1977)...Ndihmësi i mullixhiut

	

 
		 		
Telefon i një mengjesi
Nëntori I dytë
Gjenerali i ushtrisë së vdeku
Si gjithë të tjerët
Vëllezër dhe shokë
Kronike e një nate
Ismet Aliu

**Ismet Aliu** lindi në vitin 1957 në fshatin Balaj, Ferizaj, është shkrimtar shqiptar.

Është prezentuar në panoramën poetike (antologji) "Rrjedh e lë gjurmë" (Bota e re,1984) të studentëve të Universitetit të Prishtinës,poashtu është prezentuar në librin "Katërmbëdhjetë autorë" 1986, libër i djegur me vendim të gjyqit.
Autori për veprat e tija është shpërblyer shumëherë. Ndër shpërblimet më të çmuara është ai i SHSHK për tregim dhe ai i "Flakës së janarit".

Gjatë viteve 93/94 ka qenë redaktor dhe kryeredaktor i revistes  "Zgjimi". Ka në dorëshkrim disa vepra poezi e prozë.

Është prezentuar në /* FJALA POETIKE */  - Antologji e poezisë shqipe në Kosovë, bot. Balkan Free Press dhe Jalifat Publishing, 2013

Herë pas herë shkruan edhe esse, recensione e vështrime

## Veprat letrare 
* "Rrathë në hapësirë", "Rilindja", Prishtinë,1987
* "Babai i pasjellshëm", "Rilindja", Prishtinë,1989
* "Vrasja e indiferencës", "Rilindja", Prishtinë,1990
* "Ëndrra me krahë dylli", "Buzuku", Prishtinë,2007
* "Në anën tjetër të pasqyrës", "Ura", Ferizaj,2010
* "MURI I QELQTË mes mortit e jetës","Faik Konica",Prishtinë, 2011

## Të tjera 
Për veprën e Ismet Aliut kanë shkruar Ramadan Musliu, Faruk Tasholli,Ragip Sylaj,Fatmir Terziu, Veli Veliu, Riza Reshani etj.
Fatos Haxhiraj

**Fatos Haxhiraj** u lind në Tiranë më 3 janar të vitit 1943, është aktor dhe regjisor i mirënjohur shqiptar.

U diplomua në Institutin e Lartë të Arteve, në degën e dramës, në vitin 1966. Në vitin 1967 u emërua aktor në Teatrin Popullor. Ka punuar si pedagog i jashtëm pranë Akademisë së Arteve të Bukura. Në vitin 1981, pasi kreu studimet për regjisurë, u emërua regjisor pranë Teatrit Popullor.

Në vitin 1991 është specializuar për regjisurë në Itali.

Ka interpretuar mbi 40 role, ku është shquar si interpretues i karaktereve të ndryshme, në pjesë si “Fytyra e dytë”, “Arturo Ui”, “Diell mbi kastër”, “Zonja nga qyteti”, “Doktori pacient”, “Mbas dy vjetësh”, "Njeriu që pa vdekjen me sy", "Cuca e maleve", "Gjenerali i ushtrisë së vdekur", "Shënomëni dhe mua", "Furrnalta", "Epoka para gjygjit", "I pazëvendësueshmi", "Prefekti", "Familja e peshkatarit", "Viti 1961" etj. 
Gjithashtu, si regjisor, ka vënë në skenë me shumë sukses një sërë veprash nga dramaturgjia jonë dhe ajo botërore, si "Njerëz të afërt", "Shkëlqimi dhe rënia e shokut Zylo”, “Gryka e nëmur”, “Pas provimit të fundit”, “Shtëpia me dy porta”, “Zbutja e kryeneçes”, “Martesa e një avokati”, “Vdekja e një komisioneri”, “Pas vdekjes”, “Kush e solli Doruntinën”, "Darka e gabuar" etj. Ka bashkëpunuar si regjisor me Pirro Manin në dramat: "Besa e madhe", "Prometeu", "Udha e flamurit", etj.
Ka interpretuar disa role edhe në kinematografi, si në Shqipëri, ashtu edhe në Itali e Zvicër.

Për punën e tij si artist është vlerësuar me çmime të ndryshme dhe mban titullin "Artist i Merituar".

Jeton familjarisht në Itali prej vitit 1992.
Mihal Luarasi

**Mihal Luarasi** (Korçë, 16 shtator 1929 - 30 tetor 2017) ishte regjisor i njohur shqiptar.

## Biografia
U lind më 1929 në Korçë, i biri i Aleksit dhe Marjanthit. Shkollën e mesme e kreu në liceun artistik "Jordan Misja" në Tiranë, ndërsa studimet e larta në Akademinë e Arteve të Teatrit dhe Filmit në Budapest të Hungarisë.

Në teatër për herë të parë si regjisor paraqitet me tragjedinë Shilerit "Intrigë dhe dashuri" në 1957 me shumë sukses në Teatrin Popullor, spektakël qe qëndroi në repertor shtatë vjet dhe u luajt më së 300 herë.

Mihal Luarasi është njeri nga tre regjisoret e shquar të periudhës më të ndritur e cilësore të teatrit shqiptar në vitet 1957-1973 : Luarasi - Spahivogli - Mani. Për arsyet që dihen, në Teatrin Kombëtar Luarasi vuri pak pjesë, por ato u dalluan për cilësinë dhe nivelin e lartë artistik, si: "Dragoi i Dragobisë", "Dhelpra dhe rrushtë" (fituese e te gjitha çmimeve te para në Festivalin e II-te kombëtar të teatrove), “Mosha e bardhë”, "Banorët e shkallës nr. 6", "Rrugë të tërthorta", "Një dashuri e tille".  Më 1966 ve për herë të parë në skenë në Teatrin Migjeni të Shkodrës dramën "Cuca e maleve".  Në 1973 vuri në skenë dramën e Tennessi Wiliamsit "Orfeu zbret në ferr", dramë që u ndalua në provat e përgjithshme.

Është regjisor i dramës “Njolla te murrme” me trupën e Korçës me të cilën fitoi të gjitha çmimet e para në Festivalin e IV kombëtar të teatrit 1969.  Pas tre ditësh spektaklin e pa diktatori Enver Hoxha dhe e dënoi si vepër armiqësore. Ne teatrin AZC të Korces punoi pesë vjet dhe realizoi një sere shfaqjesh të paharruara, si "Te pamposhtur", "Pas dy vjetësh", "Flake në shtepi", etj. Më 1972 në teatrin A. Moisiu të Durrësit vuri në skenë dramën "Çështja e inxhinier Saimirit" të Fadil Paçramit, vepër që u dënua. Me festivalin 11 në RTVSH 1972, Luarasi u ndesh përsëri me Diktatorin i cili kësaj herë nuk ia fali "fajet" e vazhdueshme dhe urdhëroi burgosjen e tij. U dënua me tetë vjet heqje lirije. Pas lirimit punoi si bojaxhi deri në vitin 1990.

Ne dhjetor 1990 largohet në Hungari. Më 1991-1992, vë në skenë në Budapest dramën e Rexhep Qosjes "Vdekja e një mbretëreshe". Më 1995 e fton Teatri Kombëtar në Tiranë dhe vë në skenë dramën "Hekurat" të dramaturgut hungarez Göncz Arpad. Mihal Luarasi është regjisor i disa spektakleve te mëdha në Teatrin e Operas e dhe Baletit, si "Karmen", "La traviata", "Pranvera", "Opera për tre grosh", etj.

Gjate qëndrimit ne Hungari, ka botuar një sere shkrimesh mbi teatrin në shtypin hungarez dhe atë shqiptar. Në vitin 2003 u botua libri i tij "Teatri Kombëtar në udhëkryq" dhe pas dy vjetësh libri i dyte me shkrime mbi teatrin dhe arte të tjera "Kujtesa që nuk flë".

Ne vitin 2001 Luarasi shkruan dramën "Gomone" që u vu në skenë në TK, në 2003, nga regjisori Gezim Kame. Në këtë vit ai kthehet përfundimisht nga Hungaria.  Vë në skenë në TK dramën e Ruzhdi Pulahes "Streha e të harruarve" në 60 vjetorin e Teatrit Kombëtar.  Në 2006 shkruan dhe vë në skenë dramën "Korbi bardhe" që vazhdon të shfaqet me sukses (2007).

U nda nga jeta më 30 tetor 2017.

## Referime
Eratosteni

parapamje|djathtas|220px

**Eratosteni**, *(greqisht: Ερατοσθένης; 276 p.e.s. - 194 p.e.s.)  ishte  matematikan grek , gjeograf,  astronom dhe teoricien i muzikës. Ai ishte një njeri i shkolluar, dhe ishte  bërë drejtues i biblotekës në Bibliotekën e Aleksandrisë. *

Eratosteni lindi në Kirenë (Shahat, Libi), ndërsa vdiq në Aleksandri. 

Famën e arriti pasi që i pari i futi në përdorim kuptimet për gjerësinë dhe gjatësinë gjeografike, dhe  arriti i pari  të llogarisë sipërfaqen e Tokës.Dhe që prej asaj kohe **Eratosteni** ka filluar të njihet si babai i gjeografisë.

Rreth vitit 200 para eres done, Eratosteni  filloi të përdorte termin gjeografi, që do të thotë përshkrim i Tokës. Në matematikë është i njohur për studimin e numrave të thjeshtë ku e përkufizoi një metodë për gjetjen e numrave të thjeshtë e cila quhet Sita e Eratostenit
Bajraku i Ostrozubit

**Bajraku i Ostrozubit** ishte njëri ndër bajraqet më të mëdha të Kosovës ose edhe ndër bajraqet më të mëdha në trevat shqiptare. Mendohet se është formuar si një njësi administrative në zonën malore të Llapushës e cila nuk mund të kontrollohej drejtpërsëdrejti nga qeveria osmane, përkatësisht si një zonë malore dhe kryengritëse ajo trevë ruante një sere privilegjesh. Bajraku i Ostrozubit besohet se është formuar diku nga mesi i shekullit XVII, me qënder në Ostrozub të Llapushës - sot fshat i Komunës së Malishevës. 

Bajraku i Ostrozubit përfshinte rreth 43 fshatra të Llapushës jugore dhe qendrore dhe të Drenicës jugore dhe këto janë : 

Ky Bajrak në popull ka qenë i njohur edhe si Kapakli Bajraku për shkak se nëpër beteja ku merrte pjesë, luftëtarët e këtij bajraku mbanin armët e tipit kapakli. Në bazë të shumë burimeve gojore ky bajrak bashkë me bajraqet tjera shqiptare ka marrë pjesë në shumë beteja anekënd perandorisë osmane. Edhe sot e kësaj ditë këndohen këngët për heroizmin e treguar nga luftëtaret e Bajrakut të Ostrozubit gjatë luftës Ruso-turke, luftës për mbrojtjen e Sangjakut të Nishit, luftës për mbrojtjen e Plavës dhe Gucisë, betejave në Koshare, Slivove dhe Qafe të Duhles gjatë periudhës së Lidhjes Shqiptarë të Prizrenit (1881), etj.
Ebu el-Hasan Ali ibn el-Hysein Mesudi

**Abd al-Hasan Ali ibn al-Husayn Masudi** lindi në Bagdad rreth vitit 890 dhe vdiq rreth vitit 957, ishte gjeograf, historian, filozof dhe shkrimtar arab.

Masudi udhëtoi nëpër Spanjë, Persi, Madagaskar, Rusi, Indi, Sri Lankë dhe Kinë, ndërsa vitet e fundit të jetës i kaloi në Siri dhe Egjipt.

Në veprën e tij kryesore Muruj al-Dhabab ua-Ma'adin al-Jauhak *(lexo: Muruxh al Dhubab ua Muaëadin al Xhauhak, sq.: Fushat e arta dhe minierat e gurit të çmueshëm)* sipas shënimeve të mbledhura nga udhëtimet e tija ai ka paraqitë në literaturën historike, politike dhe sociale të Orientit nga “krijimi i botës” deri në vitin 947. Në veprat e tija ai kapërfshirë edhe diskutime fetare dhe përshkrime gjeografike.
Nëpër ditët e dhimbjes dhe lirisë së Kosovës

**Nëpër ditët e dhimbjes dhe lirisë së Kosovës**, libër i shkruar nga Rajmonda Malecka botuar në Tiranë viti 2001.
Lista e basketbollistëve shqiptarë

Kjo është **lista** e basketbollistëve më të dalluar shqiptarë në arenën kombëtare dhe atë ndërkombëtare.

## Basketbollistë
Lista e futbollistëve shqiptarë

Kjo është lista e futbollistëve më të dalluar shqiptarë në arenën kombëtare dhe atë ndërkombëtare.

Kjo listë i përfshin futbollistët e radhitur në grupe sipas shteteve nga të cilët vijnë dhe në grupin përkatës futbollistët radhiten sipas shkronjës së parë të emrit.

Mustaf Latifaj
|valign=top width=33%|

|}
Lista e karateistëve shqiptarë

Kjo është lista e karateistëve më të dalluar shqiptarë në arenën kombëtare dhe atë ndërkombëtare. 
{|class="wikitable" width=97%
|
# Ali Maxhuni
# Arlinda Morina-Liki
# Getoar Rexhepi
# Vlora Krasniqi
# Yllka Cemena
# Enver Idrizi
# Mustafë Statovci
# Safet Ramadani
# Ali Krasniqi
# Blerim Rexha
# Jusuf Topalli
# Ramadan Krasniqi
# Muhamed Bilalli
# Parid Dule
|
# Ragip Maxhuni
# Gazmend Havolli
# Isak Latifi
# Hasan Bunjaku
# Besim Hasani
# Bejar Fazliu
# Shumzim Krasniqi
# Idriz Musliu
# Ali Latifi
# Nezir Rama
# Fehmi Mahalla
# Ymer Rama
# Denata Baholli
# Adrian Hadribeaj
|
# Zeqir Bilalli
# Vjosa Helshani
# Kadri Elezi
# Ermira Statovci
# Vesë Vuniqi
# Bletë Vuniqi
# Samir Statovci
# Liridona Kaçiu
# Lulzim Berisha
# Njazi Ramadani
# Besim Ilazi
# Mirlinda Sopi
# Tringa Qerreti
# Skerdi Gjeli
|
# Luljeta Shala
# Shqipe Zogjani
# Arlind Huseini
# Armir Statovci
# Lorik Ramadani
# Kaltrina Krasniqi
# Ardiana Rexhepi
# Ylber Azizi
# Fiona Beqiri
# Naim Ilazi
# Fehim Hasani
# Zekë Nuredini
# Shpend Gashi
# Ermal Hadribeaj
# Nestret Maloku
Lista e mundësve shqiptarë

Kjo është lista e mundësve më të dalluar shqiptarë në arenën kombëtare dhe atë ndërkombëtare.

## Mundës nga Shqipëria 
{|class="sortable wikitable" ;  width=97%
!Mundësi!!Kategoria!!Klubi!!Shënime*
|-
|Abedin Lame
|
|Partizani

|Denis Nuriu||66 Kg Mundje Klasike||Dinamo
|-
|Altin Kurti|| ? ||? ||? 
|- 
| Enis Berisha|| ? ||? ||? 
|- 
| Ergis Mirukaj || ? ||? ||?
|- 
| Ermal Kryeziu || ? ||? ||?
|- 
| Ervin Mata || ? ||? ||?
|- 
|Fation Bathorja || ? ||? ||?
|- 
| Gentian Geraj|| ? ||? ||?
|-  
| Ibir Korkaj || ? ||? ||?
|- 
| Ilir Cani || ? ||? ||?
|- 
| Iljiaz Guri || ? ||? ||? i 6 në Evropë 
|- 
| Izmir Hajdari || ? ||? ||?
|- 
| Jetmir Elezi || ? ||? ||?
|- 
| Leonard Çakmashi|| ? ||? ||? 
|- 
| Sahit Prizreni|| ? ||? ||?
|-  
| Semir Cengu|| ? ||? ||?
|- 
| Iirian Beqiri|| ? ||? ||?
|- 
| Mirjan Elezi|| 

Agron Kataroshi 15.07.1966 peshat: 90 kg

Ekipet: Perparimi-Partizani

Kampion: Shqiperie dhe vendi i 2 ne ballkan. 

### Mundës nga Kosova 
{|class="wikitable" width=97%
|
# Sadat Kurshumliju
# Bujamin Dashi
# Labinot Kosumi
# Ardian Berisha 
# Avdi Syla 
# Avdyl Salihu
# Skender Kkokollari
|
# Sedat Rukovci
# Egzon Shala
# Harun Flugaj 
# Fatos Durmishi
# Selajdin Derguti
# Hamdi Syla 
|
# ILir Zeka 
# Kastriot Kosumi 
# Mirsad Krasniqi 
# Mustaf Syla 
# Shaban Sejdiu 
# Shaban Terrstena
|
# Sylejman Shala 
# Shefki Durmishi 
# Valon Dragusha

## Të tjerë 
* Besar Shala 
* Alban Sopa
* Bajram Shala
* Edon Shala
* Egzon Shala
* Behar Ramshaj
* Pajtim Shala
* Kastriot Sedolli
* Labinot Sedolli
* Mitat Gashi 
* Feim Gashi
* Skender Kokollari
* Harun Fluga
Dushko Vetmo

**Papas Frangjisk (Francesco) Solano,** (18 nëntor 1914-19 mars 1999), i njohur edhe me pseudonimin e tij letrar Dushko Vetmo, ka qenë një klerik dhe njeri i letrave arbëresh, themelues i katedrës së albanologjisë në Universitetin e Kalabrisë në Kozenca.

Lindi në Frasnitë (Kalabri) nga një familje me rrënjë të largëta çame. Pas njëzet vjetësh shërbimi si klerik në Argjentinë, Uruguaj  dhe Kili kthehet në Itali.  Solano ishte studiues, themelues dhe titullar i Katedrës së Gjuhës dhe të Letërsisë shqipe dhe i Dialektologjisë arbëreshe në Universitetin e Kalabrisë në Kozencë, që prej vitit 1975 deri në vitin1990.

Njihet si nismëtari i botimit të revistës “Vija”, organ i Lidhjes së Shkrimtarëve Arbëreshë.  Në fushën e gjuhësisë njihet si autori i gramatikës “Manuale di lingua albanese”. Në fushën e dialektologjisë arbëreshe botoi një sërë botimesh për dialektet arbëreshe dhe disa të folmet si ajoPellatënit, edhe ajo e Fermës. Nëfushën e filologjisë botoi veprën e F. A. Santori, *Emira* (1985) dhe Katekizmin arbërisht të Shën Vasilit (1983). Si shkrimtar i përkasin disa vepra letrare : “Burbuqe të egra”, “Akullnajat”, “Shkretëtira prej guri” e"Tt praku" ej.

## Tituj të veprave 
* *Burbuqe t´egra* - 1946 
* *Te praku* - 1977 
* *Bijtë e Dodonës* 
* *E po hëna* 
* *Shkretëtira prej gurit* 
* *Dhaskal Mitri* 
* *Tregimet e lëmit* 

## Burimi i të dhënave
Ëndrra me krahë dylli

E gjithë poezia e librit **"Ëndrra me krahë dylli"** të Ismet Aliut ndërtohet përmes një kontrasti të madh: ndeshjes rreth makrokozmosit dhe mikrokozmosit njerëzor.

Në atë hapësirë të dublifikuar, ku pafundësia e jashtme kontraston në pafundësinë e brendshme të hapësirës së universit dhe të njeriut, është një urith, një rrezik permanent që i kërcënohet qenies, ekzistencës,madje edhe vetë kuptimit të jetës.

Është verbësia, errësira e universit dhe verbësia e njeriut që inkarnohet në një qenie të nëntokës, që gjithçka e bart nga gremina...Asgjëja.

Së këndejmi, në poezinë e Ismet Aliut kemi një të folur të dendësuar, një reduksion të masës së lëndës gjuhësore, një tkurrje që përmbledh një energji të refleksit. Prandaj, për këtë poezi mund të themi se është e kuptimeve të dendura, e një refleksioni që fije pas fijes së kuptimit, figurë pas figure dhe nocion pas nocioni krijon një teksturë polikromatike.
Abas Ermenji

Profesor **Abas Ermenji** (Ermenj, 12 dhjetor 1913 - 10 mars 2003) ka qenë arsimtar, veprimtar i Ballit Kombëtar dhe publicist shqiptar. Ai kishte qëndrime social demokrate dhe gjatë jetës së tij kundërshtoi monarkinë, fashizmin, komunizmin dhe çdo formë të totalitarizmit.

## Biografia 
Studimet fillore i kreu në Berat, kurse studimet e mesme në gjimnazin e Shkodrës. Gjatë viteve 1934 - 1938 kryen në Sorbonë, Paris, Fakultetin e Letërsisë me specializim Historinë.

Kthehet në Shqipëri në vitin 1938 dhe emërohet profesor në Liceun e Korçës ku jep mësim deri në muajin nëntor të vitit 1939. Arrestohet nga italianët si një nga organizatorët e rinisë korçare në manifestimet e 28 nëntorit të vitit 1939 kundër pushtimit fashist dhe internohet në ishullin e Ventotenes, prej ku lirohet në vitin 1941.

Sapo kthehet në Shqipëri merr pjesë në organizimin e rezistencës së armatosur kundër pushtimit të huaj në zonën Skrapar-Berat dhe arrin ta mbajë Beratin të lirë prej italianëve. Ishte një nga organizatorët e Ballit Kombëtar dhe anëtar i Komitetit qendror të tij.

Pas fitores së revolucionit komunist në Shqipëri, detyrohet të largohet nga atdheu dhe të marrë rrugën e gjatë të mërgimit. Vendoset në Paris ku drejton Komitetin Kombëtar Demokrat "Shqipëria e Lirë", i cili ka lozur një rol të madh në përpjekjet për një Shqipëri të lirë nga regjimi komunist si dhe për çlirimin e Kosovës nga shtypja dhe tirania e Serbisë.

Pas rikrijimit të Ballit Kombëtar në Shqipëri në vitin 1991, zgjidhet kryetar i kësaj partie dy herë radhazi në vitet 1994 dhe 1998. Gjatë kësaj periudhe, megjithë moshën e tij të madhe, ka dhënë një kontribut të madh në ngritjen e ndjenjës kombëtare të shqiptarëve nëpërmjet një serie konferencash në të gjithë Shqipërinë.

Ermenji ka qenë një mbrojtës i flaktë i çështjes dhe kombësisë shqiptare, me artikuj të shumtë, të botuar tek "Flamuri", tek "Balli i Kombit", tek përmbledhja "Albania" etj. Por kryevepra e tij është studimi "Vendi që zë Skënderbeu në Historinë e Shqipërisë" - një apologji madhështore e kombësisë shqiptare.

## Lidhje të jashtme 
* http://www.ermenji.org/ 

## Referime 
* http://www.ermenji.org/
Maksim Konomi

**Maksim Konomi**, lindi më 13 gusht të vitit 1946 në Tiranë, është matematikan dhe politikan shqiptar.

Kreu studimet e larta pranë degës matematike në Universitetin e Tiranës.

Konomi ishte deputet i Partisë Demokratike të Shqipërisë në Kuvendin e Shqipërisë në 1991-1992. Ai ishtë ministër i parë i pluralizmit për shkencën në Shqipëri, njeri i shquar në jetën politikë të asaj kohe.

## Shiko edhe
Grupi Parlamentar i Partisë Demokratike të Shqipërisë 1991-1992
Nasho Jorgaqi

thumb|300px|Nasho Jorgaqi
**Nasho Jorgaqi** (30 tetor 1931 - 25 gusht 2022) lindi në Ballsh të Mallakastrës. Ai ka qenë shkrimtar, skenarist, hulumtues dhe studiues shqiptar, doktor i shkencave dhe titullar, është i njohur me titullin “Mjeshtër i Madh i Punës”.

## Biografia 
Ai është autor i shumë botimeve letrare e shkencore, skenarëve filmash dhe përkthimeve shkencore. Pas gjimanzit të Shkodrës, ai filloi studimet në degën e gjuhës dhe të letërsisë shqipe në vitin 1955. Pas studimeve, punoi fillimisht si redaktor në shtëpinë botuese “Naim Frashëri”. Ishte sekretar i kolegiumit të gazetës "Drita". Më pas, punoi në Lidhjen e Shkrimtarëve e të Artistëve të Shqipërisë, në Ministrinë e Kulturës, pedagog i letërsisë shqipe të periudhës mes dy Luftërave Botërore (1973-1993) dhe drejtues i Katedrës së Letërsisë në fakultetin e historisë dhe filologjisë në Universitetin e Tiranës.

## Informator i Sigurimit 
Sipas disa dokumenteve të publikuara nga ish-drejtori i Institutit të Studimeve të Krimeve të Komunizmit, Agron Tufa, Jorgaqi u rekrutua si informator nga Sigurimi i Shtetit më 10 janar 1955 me nofkën "Dragoi".

## Vepra 
Nasho Jorgaqi ka një veprimtari të madhe letrare dhe shkencore. Ai është një nga prozatorët, poetët dhe publicistët më të njohur shqiptarë. Gjithashtu, Jorgaqi njihet si biografët më të shquar të letërsisë shqipe dhe ka shkruar veprat: Qemal Stafa, Atentatori i perandorit dhe Jeta e Fan Nolit.  

## Tituj të veprave
**Dashuria e Mimozës*, novelë - 1960
**Ëndrra dhe plagë*, novelë - 1963
**Posta e Largët*, novelë - 1968
**Shoku*, tregime - 1968
**Qemal Stafa*, biografi - 1970
**Tregime të Mbrëmjes*, tregime për fëmijë - 1972
**Mërgata e Qyqeve*, roman, Vol. I, II - 1978, 1979
**Tregimet e Qemalit*, tregime për fëmijë - 1978
**Atentatori i Perandorit*, biografi -1980
**Tregimet e Pranverës*, tregime për fëmijë - 1985
**Larg dhe afër*, udhëpërshkrime dhe meditime - 1987  
**Udhëve të mërgimit*, udhëpërshkrime dhe meditime - 1994
**Manastiri i dashurisë*, proza të shkurtra dhe tregime - 1995
**Ndëshkimi i Bukurisë*, proza të shkurtra dhe tregime - 1998
**Tomka* - 1968  
**Poetika e dokumentit* - 1987  
**Udhëtim me Fan Nolin* 1995  
*Ka përgatitur për botim vepra të Fan Nolit, Faik Konicës, Mitrush Kutelit, Haki Stërmillit, Lumo Skëndos, etj.
*Ka përkthyer vepra të Anton Çehovit, Xh. Gollsuorthit, M. Prishvinit, A. Filipit, etj.
*Udhëtime Letrare - 2001

## Botimet shkencore 
Në botimet e tij shkencore përfshihen:
**Antologji për Skënderbeun*, (1968)
**Silueta Letrare*, studime - 1976 
**Poetika e dokumentit*, studime - 1987 
**Antologji e mendimit estetik shqiptar (1504-1944)*, 1994
**Antologji e fjalës së mençur* - 1994
**Udhëtim me Fan Nolin*', (1995) 
**Estetika e fjalës shqipe*, (studime, artikuj, ese, 1995) 
**Portrete dhe gjurmime* (artikuj dhe studime letrare, 2002)
**Hire letrare, shpalime historike* (studime, vështrime, ese, 2012)

## Skenarë filmash 
* Mimoza Llastica (1979)
* Tomka dhe shokët e tij (1977) 
* Duel i Heshtur (1967) 
* Tana (1958)

## Referime
Gjuha letrare shqipe dhe epoka jonë

**Gjuha letrare shqipe dhe epoka jonë** është quajtur konferenca e mbajtur në Tiranë me rastin e 20-vjetorit të Kongresit të Drejtshkrimit të gjuhës shqipe.

## Pjesemarresit 
* Gjovalin shkurtaj
## Burimi i te dhenave
Shqipja standarde dhe shoqëria shqiptare sot

**Shqipja standarde dhe shoqëria shqiptare sot** është titulli me të cilin u njoh konferenca shkencore ndërkombëtare e mbajtur në Tiranë.

## Pjesemarresit 
* Shaban Demiraj me temen: "Rreth disa çështjeve thelbësore të shqipes standarde" 
* Idriz Ajeti 
* Xhevat Lloshi 
* Jani Thomai 
* Fadil Raka 
* Rahmi Memushaj 
* Gjovalin shkurtaj 
* Seit Mansaku 
* Shezai Rrokaj 
* Kolec Topalli 
* Emil Lafa me temen : "Shqipja standarde në vështrimin funksional dhe strukturor" 
* Agim Vinca me kumtesen e Rexhep Qosjes : "Kongresi i drejtshkrimit- 30 vjet pas"
---- 
* Arta Dade  
* Rexhep Meidani 
----
* Matteo Mandala  (Itali)
* Viktor Friedman  (Amerikë) 
* Irina I. Voronina (Rusi)
## Citate 
* Rexhep Qosja : "''E kur ata që e flasin dhe e shkruajnë të njëjtën gjuhë standarte nuk i përzihen njëri-tjetrit në punët gjuhësore dhe në punë të tjera mund të supozohet se ç'ka e pret gjuhën standarte dhe se ç'ka i pret ato punët e tjera* "
* Xhevat Lloshi : "*Detyra që na mbetet ne si gjuhëtarë, për të mos e lënë gjuhën të shkatërrohet, është që të ndërgjegjësojmë përdorimin e kësaj shqipeje standarde duke e ngritur atë në shkallën që i përket. Këtë shqipe standarde ta bëjmë të përdorshme për shoqërinë në zhvillim''"

## Burimi i te dhenave
Neto prodhimi vendor

**Neto prodhimi vendor** *(edhe **Neto produkti vendor** / shkurt: **NPV**)* është një indikator ekonomik që paraqet vlerën nominale të të gjitha të mirave materiale dhe shërbimeve të prodhuara brenda një periudhe (zakonisht një viti) në një ekonomie të një shteti duke përfshirë edhe vlerën e zhvlerësimit të mjeteve (amortizimin).

Vlera e **N**eto **P**rodhimit **V**endor kalkulohet sipas formulës: 

NPV = C + I + G + (E - I) - A

ku elementet e caktuara paraqesin:
*C = Konsumi
*I = Investimet
*G = Spenzimet qeveritare
*E = Eksporti
*I = Importi
*A = Amortizimi (zhvlerësimi i mjeteve)

Pra, duke mbledhur shumën e konsumit të përgjishëm, investimet e bëra, shpenzimet qeveritare dhe diferencën mes eksportit dhe importit dhe vlerën e zhlerësimit të mjeteve gjejmë vlerën nominale të NPV. Neto prodhimi vendor merr parasysh zhvlerësimet (amortizimet) e krijuara gjatë periudhës referencë. Po të mos përfshijmë elementin e zhvlerësimit (amortizimit) në NPV atëherë arrijmë vlerën që ka Prodhimi i Brendshëm Bruto (PBB). 

NPV i pjestuar me numrin e banorëve të ekonomisë së cilës i referohet paraqet një indikator tjetër - Neto prodhimin vendor për kokë banori (NPV për kokë banori). Edhepse në asnjë ekonomi në botë nuk ekziston shpërndarje e barabartë e pasurisë mes të gjithë banorëve të saj, ky tregues ekonomik jep indikacione relativet mbi gjendjen ekonomike të banorëve të një ekonomie.
Lidhja Filologjike Shqiptaro-Greke

**Lidhja Filologjike Shqiptaro-Greke** u krijua në vitin 1997 në Elbasan. Bërthamën fillestare e përbënin pedagogë të Universitetit “Aleksandër Xhuvani”. Qëllim i Lidhjes është të mbrojë dhe të nxitë moralisht dhe materialisht interesat profesionale të anëtarëve të vet, të punojë për mbarëvajtjen e studimeve filologjike shqiptaro-greke në Shqipëri dhe në përgjithësi të kontribuojë me mundësitë që zotëron për zhvillimin kulturor të vendit. Ka organizuar disa veprimtari kulturore-artistike. Lidhja boton revistën shkencore Albanohellenica. Për një kohë (në vitin 2000) botonte dhe një gazetë me format të vogël me titullin “Glossa-Gluha”, e cila qarkullonte në Athinë.

Më 24-25 mars 2012 Lidhja Filologjike Shqiptaro-Greke në bashkëpunim me Akademinë e Shkencave të Shqipërisë organizuan në Tiranë Konferencën e Parë Ndërkombëtare të Studimeve Shqiptaro-Greke. Morën pjesë rreth 70 studiues nga Shqipëria, Greqia, SHBA, Rusia, Gjermania dhe Italia me rreth 50 referate e kumtesa.

Më 27-28 mars 2015 Lidhja Filologjike Shqiptaro-Greke, përsëri në bashkëpunim me Akademinë e Shkencave të Shqipërisë, organizoi në Tiranë Konferencën e Dytë Ndërkombëtare të Studimeve Shqiptaro-Greke. Edhe në këtë konferencë morën pjesë rreth 70 studiues nga Shqipëria, Greqia, SHBA, Rusia, Gjermania etj. me rreth 50 referate e kumtesa. 

## Lidhje të jashtme 
Faqja zyrtare e Lidhjes Filologjike Shqiptaro-Greke: https://albanohellenica.wixsite.com/greekalbanianstudies/about
Balaj (Ferizaj)

## Gjeografia dhe relievi 
**Balaj** është një vendbanim në komunën e Ferizajt, Kosovë. 4,2km në veriperëndim të qendrës komunale. Është vendbanim fushor i tipit të grumbulluar, me lartësi mbidetare 602 m. Sipërfaqja e zonës kadastrale është 192 ha, ndërsa ajo e ndërtuar është rreth 40 ha. Tereni ndërtohet nga aluvionet e Nerodimës, pastaj kuarcitet dhe sedimentet terrigjenë (rërë, argjilë dhe zhavor).

Relievi është fushor, ndërsa nga veriu bëhet më kodrinor (664 m lartësi mbidetare ). Relievi fushor i takon rrafshit aluvional të Nerodimës. Në jug të zonës kadastrale rrjedh lumi Nerodimja. Tokat më të përhapurat janë aluviale, deluviale dhe të kuqërremta-kafe. Dy të parat paraqesin rëndësi të madhe për bujqësi. Në verilindje hasen dhe pyjet gjethërënëse dhe shkurret.

## Edukimi dhe religjioni 
Në popullsinë e fshatit dominon shkollimi fillor dhe i mesëm me afër dy të tretat. Në Balaj ka një shkollë të plotë fillore "Pavarsia"  nga viti 1978, ku vijojnë mësimin 180 nxënës. 

## Ekonomia 
Struktura ekonomike e popullsisë ka një balancim: në bujqësi, në industri dhe në shërbime janë angazhuar një e treta. Reth 10% e tokës bujqësore nuk punohet. Në veprimtarinë bujqësore përdoren rreth 15 traktorë dhe 7 kultivatorë, ndërsa në fondin blegtorial ka rreth 20 krerë gjedhe. Nga ndërmarrjet ekonomike veçohen 2 shitore, 2 kafene dhe 1 restorant.
 
 
 
 
 

## Shih dhe këtë 
*

## Lidhje të jashtme 
*vendndodhja
Citimi nga Dalai Lama i XIV

Që prej momentit të lindjes, ekzistenca jonë varet nga kujdesi dhe dashuria e prindërve. Po ashtu, kur mosha bën të vetën dhe shëndeti rëndohet, situata pak a shumë përsëritet nga kahu tjetër. Si mund të jetë e justifikueshme atëherë, që mirësia dhe përkujdesi ndaj të tjerëve, të nënvleftësohen në moshë të mesme ?

•	
Vetëm armiku mund të mundësojë realisht, paktikimin e virtytshmërisë dhe tolerancës.

•	
Çdo kush e kupton se në rastin e një lufte bërthamore, nuk do të ketë fitimtarë, sepse s'do të ngelet njeri për të festuar. A s'është e frikshme dhe ç'njerëzore vetëm ta mendosh një gjë të tillë ? Dhe a sdo të ishte shumë më e logjikshme që njerëzimi ta eliminojë mundësinë e një katastrofe me këto përmasa, pikërisht tani që kemi ende kohë dhe mundësi për ta bërë këtë së bashku ? Shpesh, arsyeja që nuk mund të bëjmë një veprim të caktuar, kushtëzohet nga fakti i mosnjohjes së problemit. Në rastin e rrezikut bërthamor, një justifikim i tillë s'qëndron.

•	
Ngado që ta shohësh, ne të gjithë i shmangemi vuajtjes dhe duam të jemi të lumtur. Si ti, ashtu dhe bota e pafundme. Kupto atëherë, se tjerët janë më të rëndësishëm nga vetja.

•	
Arsyeja që Buda hoqi dorë nga një jetë pa probleme, për t'ju kushtuar meditimit e kështu me radhë, kish për qëllim të treguarit e udhës që ne, pasuesit e tij, duhet të ndjekim. Në se Budës vetë ju desh të sakrifikonte aq shumë për të arritur Njohjen Absolute, është absurditet të mendosh që ne do të mund ta arrijmë një rezultat të tillë, duke i marrë gjërat lehtësisht.

•	
Ne njerëzit, e kemi zhvilluar potencialin e trurit në mënyrë të jashtëzakonshme. E meqenëse edhe shtazët e egra mund të zbuten gradualisht, ashtu edhe mendja e njeriut, pavarësisht nga të metat,mund të edukohet hap pas hapi me durim. Po e testove këtë mundësi në praktikë, një ditë do ta kuptosh vlerën e saj nga vetë eksperienca jote. Nëse dikush e ka të vështirë të kontrollojë zemërimin psh, dhe punon me synimin për ta korrigjuar këtë fenomen, pas një kohe të caktuar, përpjekjet e tij do të japin fryt. E njëjta gjë vlen edhe për smirën apo arrogancën. Së pari personi duhet të analizojë disavantazhet e një sjelljeje të tillë, dhe të mirat që vijojnë nga eliminimi i problemit.Pas arritjes së kësaj, fillon kontrolli në praktikë, i korrigjimit të së keqes dhe investimit drejt të mirës. Me kalimin e kohës, efektiviteti i kësaj praktike do të rritet me siguri. Rrugë tjetër s'ka.

•	
Balanca mes materializmit dhe zhvillimit shpirtëror, vjen si pasojë e dashurisë dhe përkushtimit. Dashuria dhe përkushtimi janë esenca e çdo feje... Besimet fetare duhet të mësojnë nga njeri-tjetri. Qëllimi i tyre final është edukimi sa më efektiv i njeriut. Njeriu i të ardhmes pra, duhet të jetë më tolerant, më i dashur dhe jo aq egoist.

## Shih edhe 
Dalai Lama
Historia e marrëdhënieve të jashtme të Kosovës

Deri me kalimin e "çështjes" nga OKB në Grupin e Kontaktit marrëdhëniet e jashtme nuk kanë qene nën kompetencat e IPVQ-ve por kompetencë e rezervuar e UNMIK-ut gjegjësisht të Përfaqësuesit Special të Sekretarit të Përgjithshëm të Kombeve të Bashkuara (PSSP-së). 

Gjate kohës se përfaqësimit te interesave te Kosovës në boten e jashtme UNMIK-u ka lëshuar dokumente të udhëtimit të cilat janë njohur nga më se 100 shtete të botës. Mirëpo këto dokumente udhëtimi në territorin e Serbisë asnjëherë nuk kane pasur ligjshmëri, ndërsa në territorin e Malit Zi me kalimin e kohës dhe sidomos me prezantimin e interesave te Kosovës nga IPVQ-ja gjendja ka ndryshuar, perderi sa në fillim ato nuk pranoheshin në vitet 2006-2007 janë pranuar në shkalle te larte sidomos në sezonin verore. Qe nga viti 2000, Kosova ka nënshkruar disa marrëveshje, kryesisht ekonomike, me vendet e Ballkanit.

Marrja e kompetencave nga UNMIKU në marramendjet e jashtme nuk mund te shihet në një pike te prere. Mirëpo politika e zhvilluar e kryetarit dhe kryeministrit si dhe grupit te unitetit le te kuptohet se marrja e kompetencave ka ndodhur edhe përkundër faktit që nuk ka ndonjë akt publik në ketë drejtim.

Problemi me Republikën e Serbisë edhe me tutje mbetet i hapur pasi që qeveria e saj ka ende tendenca aneksimi te Kosovës. Për dallim nga data e kalimit te çështjes nga OKB-ja popullsia e Serbisë edhe përkundër disa paralajmërimeve nga gazetat nen ndikimin nacionalist për ndarje e politika tjera te futjes se pasigurisë, është me mire e informuar për situatën reale dhe për nevojën e njohjes se shtetit te Kosovës.
Der Untergang

**Der Untergang** (Rënia) është film i vitit 2004 me regji te Oliver Hirschbiegel

Filmi tregon per 10 ditet e fundit te diktatorit Adolf Hitler.
Filmi fillon diten e ditelindjes se tij te 56 me 20 prill 1945 deri ne 30 prill diten e vetevrasjes se tij ne bunker, 
pak dite para kapitullimit te Gjermanise.

Roli i diktatorit interpretohet nga aktori zvicerian Bruno Ganz.
## Shih dhe kete 
Filmi mori frymezua nga 2 libra *DISFATA* shkruar nga Joachim Fest, qe ishte historian dhe autor i biografise se Hitlerit, dhe *DERI NE MOMENTIN E FUNDIT*, ditari i vete sekretares se diktatorit.

Per perzgjedhjen e aktoreve është treguar shume kujdes duke perzgjedhur per kinoprove, ata aktore te cilet kishin ngjashmeri me oficeret naziste, gjithashtu truku qe i është aplikuar aktorit Bruno Ganz e ka bere mjaft te ngjashem me diktatorin nazist. Shume vemendje i është perkushtuar dhe rindertimit te bunkerit dhe rrenojave te Berlinit. 
Filmi ne gjithe boten mundi te nxirrte rreth 92 milion dollare fitime.